Каримов Абдукадыр

Каримов Абдукадыр (18. 03. 1955-жылы туулган, Ош облусу, Кара-Суу району, Отуз-Адыр айылы) – инженер-механик, техника илимдеринин доктору (2003), профессор (2006), 1978-жылы ФПИни бүтүргөн. Ошол эле жерде инженер, окутуучу, доцент, кафедра башчысы (1978–93), ЖАМУда доцент, профессор, кафедра башчысы, сырттан окуу бөлүмүнүн проректору, окуу-методикалык башкармалыгынын директору (1993–2003), ОшТУда профессор, мониторинг жана сапат департаментинин директору, декан (2003–05), 2005-жылдан ЖАМУда илимий иштер боюнча проректор, үзгүлтүксүз билим берүү институтунун директору. Машиналардын жана механизмдердин теориясы боюнча адис. 100дөн ашык илимий эмгектин, анын ичинде 1 монография, 12 окуу куралынын автору. Эмгектери: Безмуфтовые электромеханические прессы с механизмами переменной структуры. Б., 2001; Прикладная механика (курсовое проектирование). Ош, 2005; Теория механизмов машин (учебное пособие). Ош, 2004; Электромеханика (учебное пособие). ЖалалАбад, 2007.
Категория:Инсандар
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9